Diari Oficial de la Generalitat Valenciana


Sumari del DOGV 3439, del 22-02-1999 (1999/1446)

DECRET 28/1999, de 16 de febrer, del Govern Valencià, pel qual es creen els premis “Isabel Ferrer” de la Generalitat Valenciana.
--------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1999/02/16/28**

### Versions

 29/05/2012 - Actualitat  Text inicial: 22/02/1999 - 28/05/2012 

### Dades del document

Número de DOGV
:   3439

Data del DOGV
:   22-02-1999

Secció del DOGV
:   I. DISPOSICIONS GENERALS

Número del document
:   1999/1446


Data del document
:   16-02-1999

Organisme emissor
:   Conselleria de Benestar Social

Tipus de document
:   Decret

Anàlisi jurídica

 Descriptors 

:   * premi cultural
    * legislació

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

**Última revisió 29.05.2012**

**Decret 28/1999, de 16 de febrer, del Govern Valencià, pel qual es creen els premis "Isabel Ferrer" de la Generalitat Valenciana.**

**[(DOCV núm. 3439 de 22.02.1999)](http://www.docv.gva.es/datos/1999/02/22/pdf/1999_1446.pdf) Ref. 0471/1999**

Actualment es viu un important procés de transformació del paper que la dona té assignat en la societat. La seua situació, basada en valors assumits tradicionalment, s’ha vist modificada amb la seua incorporació al mercat laboral i la independència económica que se’n deriva, la seua major capacitat educativa i autonomia personal.

A pesar dels avanços aconseguits, el dia a dia demostra que encara es donen situacions discriminatóries en tots els àmbits de la vida política, social, cultural, económica i laboral.

En aquest context, a la Generalitat Valenciana li escau, segons l’Estatut d’Autonomia, promoure les condicions perquè la llibertat i igualtat dels ciutadans i ciutadanes i dels grups en què s’integren siguen reals i efectives. El dret d’igualtat implica la igualtat entre ambdós sexes i, en conseqüència, la igualtat d’oportunitats entre homes i dones.

El Govern Valencià va aprovar mitjançant el Decret 37/1997, de 26 de febrer, el Reglament Orgànic i Funcional de la Conselleria de Benestar Social, que integra, entre els seus órgans directius, la Direcció General de la Dona, a la qual correspon promocionar la participació de les dones valencianes en els àmbits de la vida social, económica i cultural.

Per contribuir al compliment d’aquest objectius es creen els premis “Isabel Ferrer” de la Generalitat Valenciana, en commemoració d’aquesta dona castellonenca que va contribuir en el segle XVII a la promoció educativa de les xiquetes i va crear un centre d’ensenyament totalment gratuït.

Per tot aixó, a proposta de la consellera de Benestar Social i amb la deliberació prèvia del Govern Valencià, en la reunió del dia 16 de febrer de 1999,

DECRETE

**Article 1. Creació** ****[1]****

Es creen els Premis Isabel Ferrer de la Generalitat, a fi de reconéixer i premiar públicament aquelles persones, físiques o jurídiques, ja siguen de naturalesa pública o privada, que, des d'un àmbit personal, laboral, social, institucional o cultural, han destacat per trencar els prejuís socials i culturals que impedixen les dones ser iguals que els hómens o que hagen destacat per la seua tasca a favor de la igualtat entre dones i hómens.

**Article 2. Proposta de candidates** ****[2]****

Les propostes per a la concessió dels premis es podrà formular:

a) Per iniciativa de la persona titular de la conselleria que tinga atribuïdes les competències en matèria de dona i/o igualtat.

b) Per una proposta raonada d’institucions, corporacions, associacions o entitats de reconegut prestigi.

**Article 3**

Els premis “Isabel Ferrer” es convocaran anualment, amb motiu de la celebració del Dia Internacional de la Dona, que es commemora cada 8 de març i serà la primera edició dels premis l’any 1999.

**Article 4**

El nombre de premis, que se concediran anualment, serà de tres sense distinció de rang.

**Article 5**

Podran resultar premiades tant persones físiques com jurídiques, ja siguen de naturalesa pública o privada.

**Article 6. Premis** ****[3]****

El premi consistirà en una escultura o placa acreditativa del premi.

**Article 7. Jurat** ****[4]****

Les persones guanyadores, entre les candidates proposades, seran designades per un jurat que estarà format per:

1. Presidència: la persona titular de la conselleria que tinga atribuïdes les competències en matèria de dona i/o igualtat.

2. Vicepresidència: la persona titular de la direcció general que tinga atribuïdes les funcions en matèria de dona i/o igualtat.

3. Vocals: en nombre de tres designats o designades per la persona titular de la conselleria que tinga atribuïdes les competències en matèria de dona i/o igualtat, entre persones de reconegut prestigi en la Comunitat Valenciana.

4. Secretaria: serà exercida per personal tècnic de la direcció general que tinga atribuïdes les funcions en matèria de dona i/o igualtat. La seua designació correspondrà a la persona titular de la dita direcció general i actuarà amb veu i sense vot.

DISPOSICIONS FINALS

**Primera. Desenrotllament** ****[5]****

Es faculta la persona titular de la conselleria amb competències en matèria de dona i/o igualtat perquè dicte les disposicions necessàries per al desenrotllament del que establix el present decret.

**Segona**

Aquest decret entrarà en vigor el mateix dia de la seua publicació al Diari Oficial de la Generalitat Valenciana.

València, 16 de febrer de 1999

El President de la Generalitat Valenciana,

EDUARDO ZAPLANA HERNÁNDEZ-SORO

La Consellera de Benestar Social,

MARCELA MIRÓ PÉREZ

---

****[1]****  Article 1 redactat segons el **[DECRET 79/2012, de 25 de maig](http://www.docv.gva.es/index.php?id=26&sig=005227/2012&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26TD%3DDecreto%26SOLO_NUMERO_DISPOSICION%3D79%26ANYO_DISPOSICION%3D2012)**, del Consell, de modificació del Decret 28/1999, de 16 de febrer, del Consell, pel qual es van crear els Premis Isabel Ferrer de la Generalitat (DOCV núm. 6783 de 28.05.2012) Ref. Base de dades 005227/2012.

****[2]****  Article 2.a) redactat segons el **[DECRET 79/2012, de 25 de maig](http://www.docv.gva.es/index.php?id=26&sig=005227/2012&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26TD%3DDecreto%26SOLO_NUMERO_DISPOSICION%3D79%26ANYO_DISPOSICION%3D2012)**.

****[3]****  Article 6 redactat segons el **[DECRET 79/2012, de 25 de maig](http://www.docv.gva.es/index.php?id=26&sig=005227/2012&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26TD%3DDecreto%26SOLO_NUMERO_DISPOSICION%3D79%26ANYO_DISPOSICION%3D2012)**.

****[4]****  Article 7 redactat segons el **[DECRET 79/2012, de 25 de maig](http://www.docv.gva.es/index.php?id=26&sig=005227/2012&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26TD%3DDecreto%26SOLO_NUMERO_DISPOSICION%3D79%26ANYO_DISPOSICION%3D2012)**.

****[5]****  Dispsició Final Primera redactada segons el **[DECRET 79/2012, de 25 de maig](http://www.docv.gva.es/index.php?id=26&sig=005227/2012&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26TD%3DDecreto%26SOLO_NUMERO_DISPOSICION%3D79%26ANYO_DISPOSICION%3D2012)**.


Còpia Permalink ELI